**Nr. 103/ ....... .03.2022**

**RAPORT**

**privind rezultatele acţiunilor de control pentru verificarea legislaţiei în vigoare privind apele potabile îmbuteliate şi apele minerale naturale îmbuteliate**

 În conformitate cu Planul naţional de acţiuni tematice de control în sănătate publică pe anul 2022 nr. CAZ 3597/09.11.2021, precum şi atribuţiile Ministerului Sănătăţii în domeniul apelor potabile îmbuteliate şi al apelor minerale naturale îmbuteliate, Inspecţia Sanitară de Stat din cadrul Ministerului Sănătăţii a dispus organizarea în perioada **07.02.2022-18.02.2022** deacţiuni tematice de control privind verificarea respectării legislației în vigoare privind apele potabile îmbuteliate și apele minerale naturale îmbuteliate.

Acţiunile de controlau vizat, în principal:

- verificarea la producători, distribuitori, importatori şi retaileri a conformităţii apelor potabile îmbuteliate şi a apelor minerale naturale îmbuteliate,

- notificarea la Institutul Naţional de Sănătate Publică Bucureşti a apelor potabile îmbuteliate (conform prevederilor: Ordinului MS nr. 341/2007 pentru aprobarea normelor de igienă şi a procedurii de notificare a apelor potabile îmbuteliate, altele decât apele minerale naturale sau decât apele de izvor, comercializate sub denumirea de apă de masă),

- înregistrarea apelor minerale naturale îmbuteliate la Agenţia Naţională pentru Resurse Minerale, în calitate de autoritate competentă pentru recunoaşterea apelor minerale ( Hotărârii Guvernului nr. 1020/2005 pentru aprobarea Normelor tehnice de exploatare şi comercializare a apelor minerale naturale, cu modificarile si completarile ulterioare);

- verificarea respectării cerinţelor de etichetare (conform prevederilor: Ordinului MS nr. 341/2007 pentru aprobarea normelor de igienă şi a procedurii de notificare a apelor potabile îmbuteliate, altele decât apele minerale naturale sau decât apele de izvor, comercializate sub denumirea de apă de masă, ale Hotărârii Guvernului nr. 1020/2005 pentru aprobarea Normelor tehnice de exploatare şi comercializare a apelor minerale natural, cu modificarile si completarile ulterioare si ale Ordinului MS nr. 978/2006 privind etichetarea apei minerale naturale îmbuteliate utilizate în alimentaţia sugarului, în conformitate cu art. 25 din Hotărârea Guvernului nr. 1.020/2005 pentru aprobarea Normelor tehnice de exploatare şi comercializare a apelor minerale naturale);

- verificarea declaraţiilor de conformitate ale ambalajelor/recipienţilor la producători/ambalatori (conform legislatiei privind materialele în contact cu alimentul);

- verificarea buletinelor de analiză/rapoartelor de încercari la producători, importatori/distribuitori;

- verificarea condiţiilor igienico-sanitare de depozitare.

 **a)** Din centralizarea datelor primite de la direcţiile de sănătate publică în ceea ce priveste verificarea respectarii legislatiei in vigoare în domeniul apelor potabile îmbuteliate a reieşit faptul că au fost efectuate un **număr de 261 controale în unităţi de producţie, distribuţie/import şi comercializare a apei potabile îmbuteliate**, dintre care:

* 31 controale la producători
* 43 controale la distribuitori
* 187 controale la retaileri.

 **b)** Din centralizarea datelor primite de la direcţiile de sănătate publică in ceea ce priveste verificarea respectarii legislatiei in vigoare în **domeniul apelor minerale naturale îmbuteliate a reieşit faptul că au fost efectuate un număr de 493 controale** în unităţi de producţie, distribuţie/import şi comercializare, astfel:

* 32 controale la producători
* 112 controale la distribuitori
* 349 controale la retaileri.

 **c)** Pentru **analizarea microbiologică a apei potabile îmbuteliate** **au fost prelevate un număr de 40 probe**, dintre care 32 probe sunt corespunzătoare, iar 8 probe la data raportării erau în lucru.

 Pentru analizarea **fizico-chimică** a parametrilor prevăzuţi de legislaţia în vigoare pentru **apa potabilă îmbuteliată au fost prelevate un număr de 40 probe**, dintre care 32 probe sunt corespunzatoare, iar 8 probe la data raportării erau în lucru.

 Din cele 42 de direcții de sănătate publică teritoriale, DSP Neamț și DSP București nu au prelevat probe de apă de masă îmbuteliată.

 **d)** Pentru **analizarea microbiologică a apelor minerale naturale îmbuteliate**, **au fost prelevate un număr de 51 probe**, dintre care 42 corespunzătoare, iar 8 probe la data raportării erau în lucru.

 Pentru analizarea **fizico-chimică** a parametrilor prevăzuţi de legislaţia în vigoare pentru **apa minerală naturală îmbuteliată au fost prelevate un număr de 51 probe**, dintre care 42 probe sunt corespunzatoare, iar 8 probe la data raportării erau în lucru, urmând ca la primirea buletinelor de analiză, în funcție de rezultatele analizelor, inspectorii sanitari să dispună măsurile legale, conform competențelor.

 Menționăm că, din cele 42 de direcții de sănătate publică, un număr de 4 direcții de sănătate publică au raportat prelevarea a unui număr mai mare de probe, respectiv: DSP Caras Severin -2 probe, DSP Mehedinți - 2 probe, DSP Neamț - 6 probe, DSP Suceava - 4 probe.

 Din cele 42 de direcții de sănătate publică, DSP Vaslui nu a prelevat probe de apă minerală naturală îmbuteliate.

 **e)** Din analiza rapoartelor de control transmise de direcţiile de sănătate publică au reieşit cu o frecvenţă mai mare, următoarele neconformităţi:

* + - * Produse de apă potabilă îmbuteliată comercializate fără notificare la Institutul Naţional de Sănătate Publică, conform Ordinului MS nr. 341/2007 pentru aprobarea normelor de igienă şi a procedurii de notificare a apelor potabile îmbuteliate, comercializate sub denumirea de apă de masă, altele decât apele minerale naturale sau decât apele de izvor (8 produse: Arad-1, Sălaj-2, Suceava- 1, Teleorman- 4).
			* Produse de apă minerală naturală îmbuteliată comercializată fără a fi înregistrată la Agenția Națională a Resurselor Minerale (2 produse: Constanta-1 și Suceava- 1).
			* Produse de apă de masă îmbuteliată necorespunzătoare, cu termen de valabilitate depăsit (Brăila -2), fiind retrasă de la comercializare cantitatea de 2,5 litri.
			* Eticheta a 2 produse apă de masa ale aceluiași producător din județul Sălaj nu respecta condițiile de etichetare prevăzute de Ordinul MS nr. 341/2007.
* Eticheta unor produse de apă minerală naturală îmbuteliată nu respecta cerințele de etichetare, în sensul că:

- pe etichetă nu erau înscrise informațile obligatorii privind locul unde este exploatată sursa și numele acesteia. Astfel, nu se respectă cerințele privind etichetarea în conformitate cu prevederile H.G. nr. 1020/2005 pentru aprobarea Normelor tehnice de exploatare şi comercializare a apelor minerale naturale, art. 19, alin (1), lit. b),

- pe eticheta produsului nu este înscrisă adresa operatorului economic. Astfel, nu se respectă cerințele prevăzute de Regulamentul (UE). 1169/2011 privind informarea consumatorilor cu privire la produsele alimentare, art. 9, alin (1), lit. h).

* + - * Funcționarea unei unități producătoare fără autorizatia sanitară de funcționare (Sălaj-1).
* Lipsă fișe de aptitudine pentru personalul angajat, conform Hotărârii Guvernului nr. 355/2007 privind supravegherea sănătăţii lucrătorilor.
* Neefectuarea cursurilor privind însuşirea noţiunilor fundamentale de igienă, conform Ordinului MS nr. 1225/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.

 **f) Pentru nerespectarea prevederilor legislaţiei în vigoare au fost aplicate un număr total de 49 sancţiuni contravenţionale principale și 1 sancțiune complementară, din care:**

**- 26 avertismente**

**- 23 amenzi, în valoare de 44.900 lei.**

**- 1 suspendare activitate pentru funcționare unitate fără autorizatie sanitară de funcționare și notificare apă de masă îmbuteliată (DSP Sălaj pentru funcționare unitate fără ASF).**

**- Produse scoase de la comercializare 1115 litri** apă minerală naturală îmbuteliată pentru etichetare neconformă, respectiv lipsa informațiilor obligatorii privind locul unde este exploatată sursa și numele acesteia (DSP Bacău).

Cele 46 sancțiuni contravenționale menționate mai sus, au fost aplicate astfel:

* **Pentru nerespectarea prevederilor legislaţiei în vigoare privind apele potabile îmbuteliate au fost aplicate un număr de 10 sancţiuni contravenţionale principale și 1 sancțiune complementară**, dintre care:

- 6 avertismente

- 4 amenzi în valoare totală de 23.000 lei;

- 1 suspendare temporară a activității (DSP Sălaj) până la obținerea autorizației sanitare de funcționare și notificarea la INSP București, conform prevederilor MS nr. 341/2007.

* **Pentru nerespectarea prevederilor legislaţiei în vigoare privind apele minerale naturale îmbuteliate au fost aplicate 39 sancţiuni contravenţionale** din care:

- 20 avertismente

- 19 amenzi în valoare de 21900 lei;

- Produse scoase de la comercializare: 1115 litri (etichetare neconformă).

Pentru neconformităţile constatate în urma controalelor, au fost stabilite termene de remediere, urmând ca la expirarea acestora inspectorii sanitari să efectueze recontroale.

În urma analizării rapoartelor direcțiilor de sănătate publică județene, acolo unde se precizau neconformități care excedau ariei de competență a DSP-ului respectiv, Inspecția Sanitară de Stat din cadrul Ministerului Sănătății, a transmis adrese direcției de sănătate competente pentru verificarea aspectelor sesizate privind neconformitățile identificate de inspectorii sanitari și dispunerea măsurilor legale, conform competențelor (exemplu: inspectorii sanitari din cadrul DSP Constanța au oprit temporar de la comercializare până la stabilirea categoriei de apă îmbuteliată, produsul etichetat “Apă plată alcalină …….. ph 9,3 – Sursa F 1 …… ”, îmbuteliat de S.C ……, sat ……, județul Ilfov).

Cu stimă,

**DIRECTOR**